IXEF WIS SIN: TASUQILT N WUNGAL yiderɣalen, seg wassmi i kem-ssneɣ, nekknideg ufus n Buls Γaleb am ddabex yetturar yissneɣ, yerna ad aɣ-iḍeqqer anda i asen-yehwa, tebɣiḍ ad neqqim akka ddaw n ufus-is, nettwali kan arma d assma aɣ-tawi tenṭelt , ad aɣ-tsekcem ɣer wakal ?i wacu i aɣ-d-yefka Rebbi ? i wakken ad tԑeddi kan ad truḥ ? Yefka-aɣ tilelli akken ad nuɣal d aklan ɣer yemdanen am nekkni ? Win i yessusmen ɣef lbaṭel yezzi-as aԑrur-is i lḥeqq, ur ittemgarad ara ɣef win i yenɣan, ḥemmleɣ-kem s Salma ula tḥemmleḍ-iyi, leḥmala d agerruj ameqqran ur d-ittṣaḥ i menwala, amek i nezmer ad nḍeqqer agerruj-agi-nneɣ anda ara t-sfeԑjen yiɣersiwen s yiḍarrennsen ? Tudert teččur d ayuen i yelhan d wayen n diri, d wayen i yessewhamen, i wacu ara nezdeɣ aderbuz-agi i aɣ-d-yegga Buls Γaleb? Tudert attaya sdat-nneɣ ,tilelli, tumert, i wacu ur nettekkes ara ṭṭlam-agi i deg nella ? i wacu ur nettruẓ ara iciddan-agi, i wakken ad nelḥu anda i tella talwit ? Kker a Salma ad nruḥ seg wadeg-agi ɣer wanda i yella Rebbi ameqqran, ad nelḥu ad neffeɣ si tmurt-a ad nerwel si lḥif-agi, ɣer tmurt i ibeԑden, ur tt-ittekk ufus n umakkar wala ccwaṭen, lḥu ad nruḥ ɣer teftist, deg yiḍ i wakken ur aɣ-d-ttwalin ara, ad nali ɣer taflukt ara aɣyawin akkin i yillel, dinna ara naf tudert tazeddgant, anda ulac izerman ara aɣ-d-iḥazen, ur ttaggad ara a Salma, tiram-nni ara nidir sԑant azal ugar n wayen i yesԑa ugellid neɣ lmelk. Kker ad neḍfer abrid n tafat ara aɣ-yawin si tnezruft-agi taqessḥant ɣer tebḥirin i yeğğuğgen.